232 ETUDK 



VI! 



Advis au Roy 



des Romains MAXIM ILIEN premier, donné l'an 1491 



par messire Olivier de la Marche, 



chevalier, conseiller et premier raaistre d'hostel de monseigneur l'archiduc 



Philippe. Touchant la manière qu'on se doibt comporter 



à l'occasion de rupture avec la France. 



Tiré du cabinet d'un curieux à l'occurrence présente. 



A Bruxelles, chez la vefve d'Hubert Anthoine Velpius, 



imprimeur juré de la Cour, à l'aigle d'or près 



du palais. 



CID . DC . XXXV. 



Avec permission. 



Sacrée maiesté, monseigneur et mon prince, je me recommande à vous si humblement 

 que faire puis. Et pour ce que vieillesse mon labeur personnel fait rebouter el pourtant 

 mon debvoir n'est point acquilé en la redevance que je dois à votre service, touchant 

 les grands affaires ou vous entrez de présent pour la poursuitte du droit de vous et de 

 monseigneur et bon maistre monseigneur votre fils ; toutefois, mes esprits sont tenus en 

 leur loyal acquit de travailler et labourer de mettre par escript l'advis que je puis conce- 

 voir pour la conduite de vos dictes affaires, dont vous pouvez prendre et tirer le grain, et 

 laisser la paille comme chose perdue et vaine. 



SIRE, j'ay bien tant leu et expérimenté, que vous n'estes point le premier Prince estran- 

 gier qui a emprins conqueste et vengeance sur autre pais que le sien, et mesmes sur le 

 royaume de France; mais je n'ay pas sçeu par escript ne autrement, que oncques Prince 

 fist emprinse plus juste, plus raisonnable, et meilleure querelle, que la vostre de présent, 

 causée en forfait contre vous, monseigneur votre fils, et madame vostre fille, par oppres- 

 sion et violence de celle qui debvoit estre vostre femme, reboutement de vostre noble fille 

 sans cause de droit, détention de si noble personne que de fille de Roy, et deshéiïtement 

 par force de vos seigneuries, et des biens de monseigneur votre fils. Et si viel que je suis 

 ayant l'un des pieds en la fosse, si ose maintenir que si telz meffaicts ne sont mis a la, 



